als_Latn dik_Latn lmo_Latn
Pas tërmetit, vjen revolucioni. Barbara Berlusconi i hap rrugë ndryshimeve, Milani i ri po rilind.
Pas tërmetit, vjen revolucioni. Barbara Berlusconi i hap rrugë ndryshimeve, Milani i ri po rilind. Themi rilind sepse e njëjta situatë ishte edhe sezonin e kaluar. Detyra e trajnerit duhej t’I besohej Clarenc Seedorf, përgjegjiësia teknike Paolo Maldinit, ndërsa Mikele Uva duhet të ishte menaxheri I fushës financiare. Duhet të kishte ndodhur një vit më parë, por vendimi u shty, me sa kuptohet përkohësisht. Vajza e presidentit Silvio Berlusconi I ka idetë e qarta, përtej Seedorf, Barbara synon Prandellin. Tekniku aktual i përfaqësueses italiane është në pole, por pëlqehet ideja për të emëruar përkrah tij Demetrio Albertinin, pra thjesht për t’I spostuar të dy nga stafi i Italisë te ai I Milanit. Mirëpo emri i Albertini kalon në plan të dytë, por nuk e përjashton, hipotezën Maldini. Ish-kapiteni gjithsesi mund të bëjë pjesë në stafin e ri drejtues.
Po Adriano Galliani? Nëse do të kthejë faqe, sikurse parashikohet, për administratorin e deleguar të Milanit ka dy rrugë: Ose të bëhet president i Lega Calcio në vend të Berretës, ose t’I bashkohet projektit të Preziosit, për të ringritur Genoan. Nëse Galliani do të largohet do të jetë e vështirë të besohet që bashkëpunëtorët e tij të ngushtë Braida dhe Gandini do të kenë vend te Milani I ri.
Sa I përket Allegrit, në çdo rast në fund të sezonit ai do të largohet. Por nëse situata do të përkeqësohet në ndeshjet me Barcelonën dhe Chievon, është gati zgjidhja emergjencë” Devis Mangia plus Pipo Inzaghi. Emri I Ish trajneri të U-21 këshillohet nga Arrigo Saki, është milanez dhe milanist. Me shumë mundësi njeriu I duhur në një sezon të gabuar.
als_Latn als_Latn als_Latn als_Latn